Karl Ziegler

Karl Waldemar Ziegler, nado o 26 de novembro de 1898 en Helsa (preto de Kassel) e finado o 11 de agosto de 1973 en Mülheim an der Ruhr, foi un químico e profesor universitario alemán galardoado co Premio Nobel de Química do ano 1963.

 Traxectoria 
Estudou química e doutorouse en 1923 na Universidade de Marburg. Traballou como profesor universitario en Frankfurt e en Heidelberg, ata que en 1943 foi nomeado director de Investigacións sobre o carbono no prestixioso Instituto Max Planck, situado na cidade de Mülheim.

Tamén foi profesor no instituto RWTH de Aachen.

 Investigacións científicas 
Iniciou as súas investigacións estudando as reaccións entre os compostos organometálicos, especialmente do litio, e o butadieno, e máis tarde descubriu que os compostos de aluminio comportábanse de xeito análogo co etileno. O resultado desta investigación previa foi a fabricación en 1953 de polietileno mediante un procedemento de baixa presión, segundo o cal o etileno forma longas cadeas de adición co catalizador de aluminio.

Ziegler gañou o premio Nobel de química en 1963 compartíndoo co italiano Giulio Natta, polos seus traballos na tecnoloxía dos polímeros de alta masa molecular.

Tamén traballou na química dos radicais químicos con carbono trivalente e na síntese de compostos policíclicos como a cantaridina.

 Véxase tamén 

 Ligazóns externas 
 Páxina web do Instituto Nobel, Premio Nobel de Química 1963 
 Biografía na páxina do Instituto Nobel 1963 

Categoría:Premio Nobel de Química
Categoría:Químicos de Alemaña
Categoría:Nados en 1898
Categoría:Finados en 1973
Categoría:Nados en Hessen
Categoría:Alumnos da Universidade de Marburgo
Categoría:Profesores da Universidade de Marburgo
Categoría:Profesores da Universidade de Frankfurt
Categoría:Profesores da Universidade de Heidelberg
Categoría:Profesores da Universidade de Halle-Wittenberg
Categoría:Doutores honoris causa pola Universidade de Hannover
Categoría:Doutores honoris causa pola Universidade de Giessen
Categoría:Doutores honoris causa pola Universidade de Heidelberg
Categoría:Doutores honoris causa pola Universidade Técnica de Darmstadt
Categoría:Premios Nobel de Alemaña